OpenLLM-France/wikimedia huggingface dataset:
# Eliézer Niyitegeka

Elièzer Niyitegeka (nascut el 12 de març de 1952 a la prefectura de Kibuye (Ruanda), Rwanda - 28 d'març de 2018) va ser un periodista, expolític i participant d'alt nivell en el genocidi de Ruanda el 1994. Després d'estudiar periodisme a Romania, Niyitegeka es va convertir primer en periodista i presentadora de Ràdio Rwanda i després en membre de Parlament, després executiva en una empresa tèxtil i empresari. El 1991, amb l'arribada de la democràcia multipartidista a Rwanda, va ser un dels membres fundadors de el partit d'oposició, el Moviment Democràtic Republicà. (MDR) MDR va advocar per la democràcia, les llibertats individuals, la reunió de ruandesos independentment de les consideracions ètniques i la fi de la violència. El seu lema, com es mostra en l'estatut de el partit, era: "Llibertat, justícia i treball. Des de 1991 fins a 1994, va ser president de l'MDR a la prefectura de Kibuye. Niyitegeka també va ocupar un seient a la seu política nacional del seu partit.
Niyitegeka va ser condemnat a cadena perpètua, la pena màxima prevista pel Tribunal Penal Internacional per a Ruanda. Va apel·lar el seu veredicte, però el 9 de juliol de 2004, la Sala d'Apel·lacions va confirmar, en la seva totalitat, el veredicte i la sentència imposada a Niyitegeka per la Primera Sala de Primera Instància.

## Referències

* ↑ Des Forges, Alison Liebhafsky. "Leave none to tell the story" : genocide in Rwanda, 1999. ISBN 1-56432-171-1.
* ↑ «La prison à vie pour un ancien ministre rwandais» (en francès). Le Monde.fr, 15-05-2003.
* ↑ «Eliezer Niyitegeka» (en anglès americà). Arxivat de l'original el 2019-12-20. [Consulta: 20 desembre 2019].
# Ebersbach-Neugersdorf

Ebersbach-Neugersdorf (en baix sòrab: Habrachćicy-Nowe Jěžercy) és una ciutat del districte de Görlitz, a Saxònia, Alemanya. Està situada a la frontera amb la República Txeca, just davant de la ciutat txeca de Jiříkov. Es va formar l'1 de gener de 2011 per la fusió dels antics municipis d'Ebersbach i Neugersdorf.
# Eleccions presidencials georgianes de 1995

Les eleccions presidencials georgianes de 1995 se celebraren el 5 de novembre de 1995. Van estar marcades per la violència i les lluites internes entre els candidats, ja que el president de Geòrgia Eduard Xevardnadze va patir un atemptat el 31 d'agost de 1995. Xevarnardze fou reelegit per una aclaparadora majoria, i l'únic candidat amb un mínim d'opcions fou l'antic dirigent comunista Djumber Patiaixvili.

## Resultats

Eleccions presidencials georgianes de 5 de novembre de 1995
| Candidats | Vots | % |
| Eduard Xevardnadze | 1.589.909 | 74,04 |
| Dzhumber Patiaixvili | 414.313 | 19,58 |
| Akaki Bakradze | 31.350 | 2,58 |
| Pantèleimon Guiorgadze | 10.697 | 0,50 |
| Kartlos Gharibashvili | 10.023 | 0,47 |
| Roin Liparteliani | 7.948 | 0,37 |
| Nuls | 7.980 | 2,70 |
| Total 68,3% de participació | 2.121.510 | 100.0 |

## Enllaços externs

* Resultats de les eleccions presidencials Arxivat 2010-06-10 a Wayback Machine.
# ASF

ASF té els següents significats:
* Advanced Systems Format, format informàtic multimèdia per a streaming
* Apache Software Foundation, comunitat de programadors de codi obert
* Arxivers sense Fronteres (AsF), organització no governamental per a la preservació del patrimoni documental
* Associació Suïssa de Futbol, òrgan rector del futbol a Suïssa
* Autoroutes du Sud de la France, empresa d'explotació d'autopistes a França
* Força Africana de Reserva (del nom en anglès African Standby Force), força internacional de pau, dependent de la Unió Africana
* Fundació de Supervivents de l'Àcid (del nom en anglès Acid Survivors Foundation), organització de Bangladesh de suport a les víctimes d'atac amb àcid
* Astounding Science Fiction, revista nord-americana de ciència-ficció
# Abdul Raheem Glaiati

Abdul Raheem Glaiati va ser un reconegut poeta i editor de premsa del Sudan. Entre 1914 i 1917 publicà el diari Al-Ra'id (El Pioner). Per haver publicat un article on descrivia el baix nivell de vida del poble sudanès, va ser deportat a Egipte.

## Bibliografia

* El-Nour, Eiman (1997) "The Development of Contemporary Literature in Sudan" Research in African Literatures 28(3) pp. 150–162, p. 151151
* El-Amin, Mohammed Nuri (1986) "Britain, The 1924 Sudanese Uprising, and the Impact of Egypt on the Sudan". International Journal of African Historical Studies 19(2) pp. 235–260
* Sharkey, Heather J. (1999)A Century in Print: Arabic Journalism and Nationalism in Sudan 1899-1999.International Journal of Middle Eastern Studies,31:4 (1999). pp. 534-549 «Publications». [Consulta: 24 juny 2012].
# Sant Pere Patrici

Sant Pere Patrici (Petrus Patricius, Pétros Πέτρος) fou un sant grec que va viure al segle ix. La seva vida apareix a la Menaea dels grecs i està traduïda al llatí. Va lluitar en una batalla contra els búlgars el 811 en la qual l'emperador Nicèfor I va ser derrotat i mort.

## Referències

* ↑ Smith, William (editor). A Dictionary of Greek and Roman Biography and Mythology (en anglès), 1870.
# Consell General de la Corresa

El Consell General de la Corresa (en occità Conselh Generau de Corrèsa) és l'assemblea deliberant executiva del departament francès de la Corresa, a la regió de la Nova Aquitània.
La seu es troba a Tula i des de 2008 el president és François Hollande (PS).

## Antics presidents

* Félix Lestang (1945-1946)
* Elie Rouby (1946-1970)
* Jacques Chirac (1970-1979)
* Georges Debat (1979-1982)
* Armand Boucheteil (1982-1985)
* Charles Ceyrac (1985-1992)
* Jean-Pierre Dupont (1998-2008)

## Composició

El març de 2008 el Consell General de la Corresa era constituït per 37 elegits pels 37 cantons de la Corresa.
| Partit | Sigles | Electes |
| Majoria (19 escons) |||
| Partit Socialista | PS | 16 |
| Partit Comunista | PCF | 2 |
| Divers Gauche | DVG | 1 |
| Oposició (18 escons) |||
| Unió pel Moviment Popular | UMP | 18 |
| President del Consell General |||
| François Hollande (PS) |||

## Vegeu també

* Consell Regional del Llemosí
* Llista dels presidents dels Consells Generals de França

## Enllaços externs

* Web oficial del Consell General de la Corresa
# Emmie Charayron

Emmie Charayron (Lió, 17 de gener de 1990) és una esportista francesa que va competir en triatló, guanyadora de tres medalles al Campionat Europeu de Triatló entre els anys 2011 i 2016.

## Palmarès internacional

Campionat Europeu :
| Any | Lloc | Medalla | Prova |
| 2011 | Pontevedra ( Espanya) | 1 | Individual |
| 2012 | Eilat ( Israel) | 3 | Individual |
| 2015 | Ginebra ( Suïssa) | 1 | Relleu mixt |

## Referències

* ↑ «Emmie Charayron» Arxivat 2012-12-13 a Wayback Machine. en Sports-reference.com (SR/Olympic Sports) (anglès)
* ↑ «Emmie Charayron» en la pàg. web de la ITU (anglès)

## Enllaços externs

* Charayron's club Lagardère Paris Racing Arxivat 2010-05-31 a Wayback Machine. in French
* Charayron's ITU Profile Page
# Retiaji

Retiaji (en rus: Ретяжи) és un poble de l'óblast d'Oriol, a Rússia, segons el cens del 2010 tenia 83 habitants. Pertany al districte municipal de Kromi.

## Referències

* ↑ Koriakov, I. B.. «Орловская область». База данных «Этно-языковой состав населённых пунктов России». Arxivat de l'original el 2021-05-11. [Consulta: 9 març 2022].
# Estadi Municipal de Butarque

L'Estadi Municipal de Butarque és un estadi de futbol de la ciutat de Leganés, a la Comunitat de Madrid. És propietat de l'Ajuntament de la ciutat i és on hi disputa els seus partits com a local el Club Deportivo Leganés.
Té capacitat per a 10.958 espectadors i es va inaugurar el 14 de febrer de 1998 amb un partit entre el Leganés i el Xerez Club Deportivo. L'estadi es va construir per substituir l'antic camp Luis Rodríguez de Miguel, en els terrenys del qual es va construir la Plaça Major de Leganés. El nom de l'estadi prové de la patrona de la ciutat, la Mare de Déu de Butarque.

## Enllaços externs

* Informació sobre l'estadi a la web del CD Leganés Arxivat 2015-05-11 a Wayback Machine. (castellà)
# Saint Andrews

St. Andrews (en scots, Saunt Aundraes; en gaèlic escocès, Cill Rìmhinn), situada a la costa est d'Escòcia, al comtat de Fife, és una de les ciutats més antigues i històricament importants d'Escòcia, malgrat la seva reduïda grandària. En aquesta, es troba una catedral, actualment en ruïnes, però que en el seu temps va ser la més gran d'Escòcia, un castell, igualment en ruïnes, i una de les universitats més antigues i prestigioses del Regne Unit. A més, St. Andrews és considerada com "el bressol del golf", ja que s'hi troben el Royal and Ancient Golf Club of St. Andrews -el club de golf més antic del món- i l'Old Course de St. Andrews, també un dels camps més antics.

## Història

Els primers assentaments que s'han localitzat en l'actual St. Andrews pertanyen als pictes, els quals la denominaven Kilrymont o Muckross. La llegenda diu que sant Règul va portar fins aquí les relíquies de sant Andreu (en anglès, Saint Andrew), patró d'Escòcia. El nom de la ciutat prové, justament, del nom del sant.
St. Andrews va rebre l'estatut de "ciutat reial" (royal burgh) el 1124, i es va transformar en arquebisbat el 1466. La seva catedral va començar a construir-se al segle xii, però no es va concloure fins al 1318, durant el regnat de Robert I d'Escòcia. En aquell moment, era l'edifici més gran d'Escòcia, i St. Andrews, amb més de 14.000 habitants al segle xvi, una de les ciutats costaneres més importants al nord d'Edimburg.
No obstant això, durant la violenta Reforma religiosa del segle xvi, la catedral va ser saquejada i va quedar en ruïnes, la ciutat va perdre gran part del seu poder i influència i va quedar pràcticament arruïnada.
En l'actualitat, la ciutat de St. Andrews consta d'un petit nucli històric, constituït principalment per quatre carrers (South Street, Market Street, North Street i The Scores), i una àmplia extensió d'habitatges moderns destinats principalment al personal i als estudiants de la Universitat de St. Andrews, així com als jugadors i aficionats al golf.

## Vegeu també

* Fife.
* Royal and Ancient Golf Club of St Andrews.
* Old Course de St Andrews.
* Universitat de St Andrews.
* Acord de Saint-Andrews.
* Sarcòfag de Saint Andrews de la Catedral de Saint Andrews

## Nota

* ↑ «Scots Language Centre: Scottish Place Names in Scots». Arxivat de l'original el 2020-03-19. [Consulta: 13 gener 2012].
* ↑ «Ainmean-Àite na h-Alba ~ Gaelic Place-Names of Scotland». Arxivat de l'original el 2016-03-05. [Consulta: 13 gener 2012].

## Enllaços externs

* St Andrews Links - Organització de Golf de St Andrews.
* Pàgina d'informació de St Andrews Arxivat 2011-11-27 a Wayback Machine..
* Pàgina amb informació de St Andrews.
* Informació sobre St Andrews a la pàgina de la Universitat de St Andrews.
# Leza

«Leza» té aquests significats:
* Leza (Àlaba), municipi d'Àlaba, al País Basc
* Leza de Río Leza, municipi espanyol de la província de La Rioja (Espanya)
* Riu Leza, a La Rioja (Espanya).
Viccionari
# Lezaun

Lezaun (en basc i oficialment; Lezáun en castellà) és un municipi de Navarra, a la comarca d'Estella Oriental, dins la merindad d'Estella. Limita al nord amb la Serralada d'Urbasa, i al sud amb Deierri, del que se'n separà el 1952, i Gesalatz.

## Topònim

Lezaun prové del basca leza (variant de leze, cova o avenc) i un(i) (lloc); és a dir lloc de la cova. La cova a la qual fa referència el nom del poble és l'avenc de Marizulete, situada a 500 metres de distància de Lezaun. El nom de la cova es tradueix pel lloc del forat de Mari. Com Mari és la principal deïtat de la religió basca precristiana, es pot inferir que aquest avenc va tenir la seva importància com lloc de culte en l'antiguitat.

## Demografia

Evolució demogràfica :
| 1996 | 1998 | 1999 | 2000 | 2001 | 2002 | 2003 | 2004 | 2005 | 2006 | 2007 |
| 262 | 281 | 283 | 278 | 275 | 270 | 270 | 263 | 259 | 262 | 270 |
| Fonts: Lezaun i Institut d'Estadística de Navarra |||||||||||

## Referències

* ↑ «Cambio de denominación de los municipios». Modificaciones en los municipios producidas desde el 01-01-2018 al 01-01-2019. INE. [Consulta: 20 febrer 2020].
# Sant Pere del Vancell

Sant Pere del Vancell és una capella de Guixers (Solsonès) protegida com a bé cultural d'interès local.

## Descripció

Capella adossada a la masia del Vancell o Bancells. És de planta rectangular encarada direcció est-oest. A la façana principal hi ha una porta d'arc de mig punt adovellat amb la inscripció "Miquel Vancell 1794"; a sobre hi ha un ull de bou. La major part del parament exterior està arrebossat. Per dins està enguixada i el sostre de la nau és pla. La coberta és a dos vessants amb la característica que les aigües estan orientades al mateix sentit de la nau, per això, el campanar d'espadanya està situat al lateral de la nau. La capella posseeix cor.
S'hi accedeix per la carretera a Sisquer i Montcalb, asfaltada i ben senyalitzada, que surt del km. 20,8 (42° 7′ 6.96″ N, 1° 41′ 47.66″ E﻿ / ﻿42.1186000°N,1.6965722°E﻿ / 42.1186000; 1.6965722) de la carretera de Berga a Sant Llorenç de Morunys, a la dreta. La masia està a 600 metres.

## Referències

* ↑ «Sant Pere del Vancell». Inventari del Patrimoni Arquitectònic de Catalunya. Direcció General del Patrimoni Cultural de la Generalitat de Catalunya. [Consulta: 6 juny 2015].
# Sant Pere dels Cortals

Sant Pere dels Cortals és l'església parroquial del poble de Corbera, en el nucli dels Cortals, o Corbera del Mig, de la comarca del Rosselló, a la Catalunya del Nord.
Està situada en el poble dels Cortals, l'actual nucli principal del terme de Corbera. És a llevant del nucli corberenc, ja a prop de Corbera la Cabana.
Sant Pere dels Cortals es va començar a construir el 1851, moment en què la major part del poble de Corbera havia ja abandonat les cases del poble vell i s'havia traslladat al nou emplaçament, l'actual, als peus del turó on eren el poble vell i el castell. L'element més rellevant de l'església és el portal romànic de marbre del segle xii que s'hi instal·là procedent de l'església de Santa Maria la Rodona, d'Illa.

## Bibliografia

* Becat, Joan; Ponsich, Pere; Gual, Raimon. «Corbera del Castell». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Gavín, Josep M. «Ros 87. Sant Pere». A: Inventari d'esglésies 3** Capcir-Cerdanya-Conflent-Vallespir-Rosselló. Barcelona: Arxiu Gavín, 1978 (Inventari d'esglésies). ISBN 84-85180-13-5.

## Referències

* ↑ «Sant Pere dels Cortals en els ortofotomapes de l'IGN». Arxivat de l'original el 2016-08-19. [Consulta: 18 agost 2016].
# Sant Pere del Soler d'Avall

Sant Pere del Soler d'Avall era l'església del veïnat desaparegut del Soler d'Avall, del terme comunal del Soler, a la comarca del Rosselló (Catalunya del Nord).
Estava situada en el veïnat del Soler d'Avall, en el lloc ara conegut com a Cases de Sant Pere, a l'indret de les Capelles, o la Capella.

## Història

Citada el 1026, aquesta església serví de parròquia al Soler d'Avall i al poble de Santa Eugènia, un cop desapareguda l'església de Santa Eugènia de la Riba.

## L'edifici

Actualment no queda cap rastre d'aquesta església.

## Bibliografia

* Becat, Joan; Ponsich, Pere; Gual, Raimon. «El Soler». A: El Rosselló i la Fenolleda. Barcelona: Fundació Enciclopèdia Catalana, 1985 (Gran Geografia Comarcal de Catalunya, 14). ISBN 84-85194-59-4.
* Ponsich, Pere. «Esglésies del Rosselló anteriors al 1300: El Soler. Sant Pere». A: El Rosselló. Barcelona: Enciclopèdia Catalana, 1993 (Catalunya romànica, XIV). ISBN 84-7739-601-9.

## Referències

* ↑ Lloc on era l'església de Sant Pere en els ortofotomapes de l'IGN
# Sant Jeroni (desambiguació)

«Sant Jeroni» té aquests significats:
* Orde de Sant Jeroni, orde religiós fundat el 1373 per aprovació del papa Gregori XI
* Sant Jeroni o Eusebi Jerònim Sofroni, sant cristià
* Toponímia:
** Llocnou de Sant Jeroni, població de la comarca de la Safor
** Ermita de Sant Jeroni, capella de Móra d'Ebre
** Sant Jeroni (Montserrat), muntanya de 1236 metres que es troba entre els municipis del Bruc a l'Anoia i de Marganell al Bages
** Església de Sant Jeroni de Palma, església al carrer de la Porta del Mar, núm 1, de Palma, a l'illa de Mallorca
** Monestir de Sant Jeroni, diversos indrets
* Obres:
** Sant Jeroni (Caravaggio), pintura a l'oli de Caravaggio pintat entre el 1605 i 1606
** Sant Jeroni al seu estudi, quadre pintat per Antonello da Messina cap al 1474 -1475
** Sant Jeroni al desert (Leonardo da Vinci), San Gerolamo, en italià, pintura realitzada al tremp i oli sobre taula, pel pintor renaixentista
** Sant Jeroni (Pietro Torrigiano), escultura en fang cuit del primer terç del segle xvi per Pietro Torrigiano
# Lliga catalana de bàsquet masculina 2009-2010

La 30a edició de la Lliga Catalana de Bàsquet es disputà al Palau Sant Jordi de Barcelona els dies 26 i 27 de setembre de 2009.
Hi van participar els tres equips catalans de la lliga ACB, el FC Barcelona, el Joventut de Badalona i el Bàsquet Manresa, i el campió de la Lliga catalana LEB, el Sant Josep de Girona.
| 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) | 30a Lliga catalana de bàsquet masculina · Barcelona - 2009 · (26 i 27 de setembre) |
| Semifinals | Semifinals | | | Final | Final |
| 26 de setembre · 17:00 | 26 de setembre · 17:00 | 26 de setembre · 17:00 | 26 de setembre · 17:00 | 26 de setembre · 17:00 | 26 de setembre · 17:00 |
| DKV Joventut | 80 | |
| Bàsquet Manresa | 58 | |
| | | | | 27 de setembre · 18:15 | 27 de setembre · 18:15 |
| | | | | DKV Joventut | 38 |
| | | | | Regal FC Barcelona | 62 |
| 26 de setembre · 19:00 | 26 de setembre · 19:00 | | |
| Regal FC Barcelona | 95 | | |
| Sant Josep de Girona | 53 | | | |
* Campió 2009-10
* FC BARCELONA

## Referències

* ↑ http://www.basquetcatala.cat/actes/230
* 1 2 http://www.elpunt.cat/noticia/article/8-esports/53-basquet/85589-el-duel-esta-servit.html
# Lliga zimbabuesa de futbol

La lliga zimbabuesa de futbol (oficialment Zimbabwe Premier Soccer League, també coneguda com a CBZ Premier Soccer League per patrocini) és la màxima competició futbolística de Zimbàbue. És organitzada per la Zimbabwe Football Association. Fou creada l'any 1980, tot i que existeix des de 1962, quan era coneguda com a Rhodesia National Football League.
L'any 2020 per raons de patrocini és coneguda com Castle Lager Premier Soccer League. Aquest patrocini començà el 2011 per un valor de $3.6 milions.
La lliga la formen 18 clubs, que disputen un total de 34 partits. La temporada es desenvolupa entre abril i novembre. La majoria de partits es juguen els caps de setmana, en dissabte o diumenge. El partits suspesos es recuperen entre setmana. Al final de la temporada quatre clubs baixen a la categoria inferior i el mateix número ascendeix a la màxima categoria.

## Principals estadis

| Ciutat | Estadi | Capacitat |
| Harare | Estadi Nacional d'Esports de Zimbàbue | 80.000 |
| Harare | Estadi Rufaro | 60.000 |
| Bulawayo | Estadi Barbourfields | 40.000 |
| Mutare | Estadi Sakubva | 20.000 |
| Zvishavane | Estadi Mandava | 15.000 |

## Historial

Font:

### Rhodesia (abans de la independència)

* 1962: Bulawayo Rovers (1)
* 1963: St Pauls (1)
* 1964: Bulawayo Rovers (2)
* 1965: St Pauls (2)
* 1966: St Pauls (3)
* 1967: State House Tornados (1)
* 1968: Bulawayo Sables (1)
* 1969: Bulawayo Sables (2)
* 1970: Dynamos (4)
* 1971: Arcadia United (1)
* 1972: Salisbury Sables (1)
* 1973: Metal Box (1)
* 1974: Salisbury Sables (2)
* 1975: Chibuku (1)
* 1976: Dynamos (5)
* 1977: Zimbabwe Saints (1)
* 1978: Dynamos (6)
* 1979: CAPS United (1)

### Zimbàbue (des de la independència)

* 1980: Dynamos (7)
* 1981: Dynamos (8)
* 1982: Dynamos (9)
* 1983: Dynamos (10)
* 1984: Black Rhinos (1)
* 1985: Dynamos (11)
* 1986: Dynamos (12)
* 1987: Black Rhinos (2)
* 1988: Zimbabwe Saints (2)
* 1989: Dynamos (13)
* 1990: Highlanders (1)
* 1991: Dynamos (14)
* 1992: Black Aces (1)
* 1993: Highlanders (2)
* 1994: Dynamos (15)
* 1995: Dynamos (16)
* 1996: CAPS United (2)
* 1997: Dynamos (17)
* 1998: no es disputà
* 1999: Highlanders (3)
* 2000: Highlanders (4)
* 2001: Highlanders (5)
* 2002: Highlanders (6)
* 2003: AmaZulu (1)
* 2004: CAPS United (3)
* 2005: CAPS United (4)
* 2006: Highlanders (7)
* 2007: Dynamos (18)
* 2008: Monomotapa United (1)
* 2009: Gunners (1)
* 2010: Motor Action (1)
* 2011: Dynamos (19)
* 2012: Dynamos (20)
* 2013: Dynamos (21)
* 2014: Dynamos (22)
* 2015: Chicken Inn (1)
* 2016: CAPS United (5)
* 2017: FC Platinum (1)
* 2018: FC Platinum (2)
* 2019: FC Platinum (3)
* 2020: Cancel·lat pel covid-19
* 2021-22: FC Platinum (4)

## Referències

* ↑ «$3,6m for Castle Lager PSL». News Day, 27-03-2014 [Consulta: 14 juliol 2016].
* ↑ «FootballZone.co.zw – 2012 PSL League table». FootballZone. Arxivat de l'original el 2012-09-23. [Consulta: 18 maig 2021].
* ↑ «Fifa.com – Zimbabwe:- League table». Fifa. Arxivat de l'original el 2017-05-31. [Consulta: 18 maig 2021].
* ↑ «Zimbabwe - List of Champions». RSSSF.

## Enllaços externs

* Web oficial Arxivat 2011-07-26 a Wayback Machine.
* RSSSF
# Searsia pendulina

Searsia pendulina és una espècie de planta de la família de les Anacardiàcies.
És un arbre semi-caducifoli, tolerant a les gelades i de ràpid creixement. Creix naturalment al llarg del Riu Orange i alguns dels seus afluents. És resistent al vent i la sequera, té un agradable i lleuger efecte de caiguda, similar al Desmai. Pot arribar a una alçada de fins a 10 m però usualment només creix de 6 a 8 m d'alçada, amb una extensió d'uns 5 m. L'espècie està protegida al Cap Septentrional.
A l'estiu produeix rams de flors discretes que atreuen insectes. Les flors masculines i femenines es troben en flors separades i els arbres femella produeixen ramells de fruits petits rodons a finals d'estiu els quals són menjats per les aus. El fruit és comestible.
Ha estat àmpliament plantat a Sud-àfrica com un arbre de carrer i arbre de jardí, ja que es propaga fàcilment, creix ràpidament i floreix a ple Sol. No és invasor i és un excel·lent arbre d'ombra. Com en el cas de la majoria dels arbres, no s'han de plantar prop del paviment, piscines, canonades o parets, ja que el seu ràpid creixement pot afectar la seva estructura. No obstant això, tenen un sistema d'arrels no agressiu.

## Referències

* ↑ «Searsia pendulina a EOL» (en anglès). [Consulta: 20 juliol 2014].

## Bibliografia

* K C Palgrave, 1984. Trees of Southern Africa ISBN 0 86977 081 0.
* van Wyk & van Wyk, 1997. Field Guide to the Trees of South Africa ISBN 1 86825 922 6.
# Seaside

«Seaside» té aquests significats:
* Seaside (Califòrnia)
* Seaside (Florida)
* Seaside (Oregon)
* Seaside Heights
* Seaside Park
# Sanquini Màxim

Sanquini Màxim (en llatí Sanquinius Maximus) va ser un magistrat romà del segle i.
Se'l menciona per primer cop al final del regnat de Tiberi, l'any 32 com a persona de rang consular, segons Tàcit. Dió Cassi i els Fasti diuen que va ser cònsol el 39, càrrec que ja hauria ocupat anteriorment segons comenta Tàcit però els Fasti no en diuen res. Va ocupar el càrrec de pretor urbà en el regnat de Calígula. Amb l'emperador Claudi era governador de la Germània Inferior, on va morir l'any 47.

## Referències

* ↑ [https://quod.lib.umich.edu/m/moa/acl3129.0002.001/1009?rgn=pages;view=image;q1=Sanqui+niusSmith,+William+(ed.).+Dictionary+of+Greek+and+Roman+Biography+and+Mythology.+Vol.+II.++Boston:+Little,+Brown,+&+Comp.,+1867,+p. 999. ]